8. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 124033/20/84/26.3.84  της 26 Μαρτ./10 Απρ. 1984 (ΦΕΚ Β΄  219) Απαιτούμενα προσόντα και τρόπος εισαγωγής γυναικών, που προέρχονται από Λιμενοφύλακες, στη Σχολή Υπαξιωματικών Λιμενικού Σώματος. Έχοντας υπόψη: α)Το άρθρ. 4, παρ. 7 του Νόμ. 1009/80 «περί ρυθμίσεως θεμάτων αφορώντων το εκ γυναικών αστυνομικόν προσωπικόν της Χωροφυλακής, της Αστυνομίας Πόλεων και του Λιμενικού Σώματος. β)Την από 9.3.84 πρόταση Αρχηγού Γ.Σ., αποφασίζουμε: Άρθρ.1.-Εισαγωγή γυναικών Λιμενοφυλάκων στη Σχολή Δοκίμων Υπαξιωματικών Λιμενικού Σώματος. 1.Για την εισαγωγή στη Σχολή Δοκίμων Υπαξιωματικών Λιμενικού Σώματος γυναικών που προέρχονται από Λιμενοφύλακες, απαιτούνται τα παρακάτω προσόντα: α)Απολυτήριο εξαταξίου Γυμνασίου ή Λυκείου ή άλλης ισότιμης Σχολής, αναγνωρισμένης από το Κράτος. β)Ηλικία μέχρι 35 ετών. Για τον προσδιορισμό της ηλικίας, σαν χρονολογία υπολογισμού της λογίζεται η 1η Ιανουαρίου του έτους γέννησης. γ)Να έχουν προταθεί από τον Προϊστάμενο Αξιωματικό Λ.Σ. της Υπηρεσίας στην οποία υπηρετούν. δ)Ανάστημα 1,60 μ. τουλάχιστο, χωρίς υποδήματα. ε)Να μη έχουν καταδικασθεί σε εγκληματική ποινή ή ποινή για κάποιο από τα πλημμελήματα που αναφέρονται στα άρθρ. 207 μέχρι 211, 216 μέχρι 222, 224 μέχρι 230, 236, 244, 299 μέχρι 301, 304, 336, 345, 349, 351, 363, 372, 375, 378, 385, 386, 389, 390, 407, 408 του Ποινικού Κώδικα καθώς και για τα αδικήματα λαθρεμπορίας λαθραλιείας και ναυταπάτης, να μη έχουν παραπεμφθεί με οριστικό βούλευμα για οποιοδήποτε από τα αδικήματα αυτά και μη έχουν καταδικασθεί σε στέρηση των πολιτικών δικαιωμάτων γενική ή μερική και να έχουν πίστη στο Δημοκρατικό Πολίτευμα της Χώρας. στ)Να έχουν τουλάχιστο ένα χρόνο υπηρεσία σαν Λιμενοφύλακες. ζ)Εξεταζόμενες από την Ανώτατη του Ναυτικού Υγειονομική Επιτροπή (ΑΝΥΕ), σύμφωνα με τις διατάξεις που ισχύουν για τους Δόκιμους Υπαξιωματικούς Λιμενικού Σώματος, να κριθούν υγιείς. η)Να επιτύχουν στην αθλητική δοκιμασία. θ)Να επιτύχουν σε γραπτές εξετάσεις στα παρακάτω μαθήματα: 1)Γενική Αστυνομία 2)Κανονισμοί Λιμένος 3)Έκθεση ιδεών και Ναυτική ορολογία. Διαδικασία κατάταξης Άρθρ.2.-1.Ο αριθμός των κατατασσομένων ορίζεται με προκήρυξη που εκδίδεται από το Αρχηγείο Λιμενικού Σώματος. 2.Αυτές που επιθυμούν να καταταγούν υποβάλλουν στην Δ/νση Οργάνωσης και Εκπαίδευσης (ΔΟΕ) του ΥΕΝ τα προβλεπόμενα από την προκήρυξη διαγωνισμού δικαιολογητικά. 3.Οι υποψήφιες, που τα δικαιολογητικά τους μετά από τον έλεγχο βρέθηκαν να είναι εντάξει, υποβάλλονται: α)Σε υγειονομική εξέταση. β)Όσες κριθούν ικανές από την ΑΝΥΕ, σε αθλητική δοκιμασία, και  γ)Όσες κριθούν ικανές από την αθλητική δοκιμασία, σε γραπτές εξετάσεις. Αθλητική Δοκιμασία Άρθρ.3.-1.Οι υποψήφιες που θα κριθούν ικανές από την ΑΝΥΕ υποβάλλονται, στη συνέχεια, σε αθλητική δοκιμασία που γίνεται από Τριμελή Επιτροπή Αξιωματικών Λ.Σ., που ορίζεται με απόφαση του Αρχηγού Λ.Σ.  2.Η αθλητική δοκιμασία περιλαμβάνει τα παρακάτω αθλήματα: α)Δρόμος 100μ. Ελάχιστον όριο επίδοσης 20΄΄ β)Άλμα σε ύψος. Ελάχιστο όριο επίδοσης 0,70μ. γ)Άλμα σε μήκος απλούν. Ελάχιστο όριο επίδοσης 2,50 μ.  δ)Δρόμος 800 μ. Ελάχιστο όριο επίδοσης 4΄ και 20΄΄ ε)Κολύμβηση. 3.Υποψήφια που δεν πετυχαίνει τα ελάχιστα όρια επίδοσης σε δύο τουλάχιστον από τα αθλήματα που αναφέρονται στα εδάφ. (α) μέχρι (δ) της προηγουμένης παραγράφου ή δεν γνωρίζει κολύμβηση αποκλείεται από τις εξετάσεις. Γραπτές εξετάσεις - Βαθμολογία Άρθρ.4.-1.Οι γραπτές εξετάσεις γίνονται από Τριμελή Επιτροπή Ανώτερων Αξιωματικών ΛΣ που ορίζονται με απόφαση του Υπουργού Ε.Ν. Για τις ξένες γλώσσες ορίζονται με την ίδια απόφαση και οι Ειδικοί Εξεταστές. (Μετά τη σελ.. 126,22) Σελ. 126,23 Τεύχος Ζ111-Σελ.97 Κατάταξη γυναικών στο Λ.Σ. 20.Γ.βα.8 2.Τα θέματα των γραπτών εξετάσεων ορίζονται από τη Δ/νση Οργάνωσης και Εκπαίδευσης (Τμήμα 3ο) του ΥΕΝ και δίνονται στον Πρόεδρο της Επιτροπής μέσα σε ισάριθμους με τα μαθήματα σφραγισμένους φακέλλους και καθένας από αυτούς θα αποσφραγίζονται πριν από την έναρξη της εξέτασης κάθε μαθήματος μπροστά σε όλα τα μέλη της Επιτροπής και των εξεταζομένων. 3.Η παραπάνω Επιτροπή μετά το τέλος των εξετάσεων όλων των μαθημάτων, συνεδριάζει σε ολομέλεια για τη διόρθωση και βαθμολόγηση των γραπτών και καθορίζει τους τελικούς πίνακες της σειράς επιτυχίας των υποψηφίων που τους υποβάλλει στη ΔΟΕ 3ο για θεώρηση από τον Υπουργό Ε.Ν. και έκδοση των σχετικών αποφάσεων για την κατάταξη των επιτυχόντων. 4.Τα γραπτά βαθμολογούνται από όλα τα μέλη της Επιτροπής και από τον ειδικό εξεταστή για την περίπτωση της ξένης γλώσσας. 5.Η βαθμολογία κάθε μαθήματος ορίζεται από μηδέν (0) μέχρι 20 βάση δε επιτυχίας ορίζεται ο βαθμός 10. 6.Θεωρούνται επιτυχούσες οι υποψήφιες που πέτυχαν τη βάση σε όλα τα εξεταζόμενα μαθήματα και συγκέντρωσαν άρθροισμα βαθμολογίας τουλάχιστο 30. Υποψήφια που δεν πέτυχε τη βάση σε ένα από τα εξεταζόμενα μαθήματα θεωρείται αποτυχούσα. 7.Οι γραπτές εξετάσεις γίνονται κατά την σειρά των μαθημάτων που ορίζονται στο άρθρ. 1 παρ. θ. Προαιρετική εξέταση σε ξένη γλώσσα Άρθρ.5.-1.Οι υποψήφιες που επιθυμούν να εξετασθούν γραπτά πέρα από τα παραπάνω μαθήματα και σε μια από τις ξένες γλώσσες Αγγλική, Γερμανική, Γαλλική, Ισπανική, Ιταλική, μπορούν να δηλώσουν τούτο στην αίτηση, με την οποία θα υποβάλλουν τα δικαιολογητικά τους. 2.Η γραπτή εξέταση γίνεται από την ίδια Επιτροπή εξετάσεων και των Ειδικών εξεταστών, αμέσως μετά το τέλος των τριών μαθημάτων και συνίσταται στην ορθή γραφή και μετάφραση κειμένου από 15 στίχους από την ξένη στην Ελληνική και αντίστροφα. 3.Η βαθμολογία αυτού του μαθήματος ορίζεται από μηδέν (0) μέχρι 20, βάση δε επιτυχίας ορίζεται ο βαθμός 14. 4.Για κάθε υποψήφια που θα πετύχει τη βάση επιτυχίας σε μια από τις παραπάνω γλώσσες δηλ. το βαθμό 14 και πάνω, ο βαθμός αυτός προστίθεται στο άθροισμα βαθμολογίας των τριών μαθημάτων  Σελ. 126,24 Τεύχος Ζ111-Σελ.98 για βελτίωση της γενικής σειράς επιτυχίας της, μόνο εφόσον έχει η υποψήφια επιτύχει σε καθένα από τα τρία άλλα μαθήματα βαθμό 13 και άνω. Εξεταζόμενη ύλη μαθημάτων Άρθρ.6.-Σαν εξεταζόμενη ύλη στα μαθήματα Γενικής Αστυνομίας, Κανονισμοί Λιμένα και έκθεσης Ιδεών-Ναυτικής ορολογίας ορίζεται αυτή που προβλέπεται από την παρ. 8 του άρθρ. 7 του Π.Δ. 895/80 «περί προσόντων και τρόπου εισαγωγής εις το Σχολείο Υπαξιωματικών Λιμενικού Σώματος. 